b"\n_START_ARTICLE_\nEsgl\xc3\xa9sia parroquial de Santa Magdalena (la Nou de Gai\xc3\xa0)\n_START_SECTION_\nArquitectura\n_START_PARAGRAPH_\nL'edifici actual \xc3\xa9s d'estil neocl\xc3\xa0ssic, del segle XVIII, fet de ma\xc3\xa7oneria amb refor\xc3\xa7os de carreus. Segurament fou reformat a finals del segle XIX. Presenta una planta de nau \xc3\xbanica, coberta de volta de can\xc3\xb3 i amb les capelles laterals, desiguals, cobertes per volta d'aresta i comunicades entre s\xc3\xad. El creuer est\xc3\xa0 cobert amb una c\xc3\xbapula recolzada sobre petxines i l'absis \xc3\xa9s quadrat amb l'acc\xc3\xa9s per un arc carpanell com a gancell sostenint el cor. La fa\xc3\xa7ana presenta una porta guarnida amb un arc escarser, pilastres laterals que emmarquen la fa\xc3\xa7ana, cornisa partida i front\xc3\xb3 triangular."